Publication: Magyar Közlöny
Issue: MK-2000-79 (Year: 2000, Number: 79)
Era: 1990-2004
Section: szóló 1997. évi CLVI. törvény 15. §-ában meghatározott
Paragraph Index: 219

9. A Közalapítvány vállalkozói tevékenysége A Közalapítvány a felhasználható vagyona gyarapítása érdekében vállalkozási tevékenységet is folytathat. A Közalapítvány csak olyan vállalkozásban vehet részt, amely nem veszélyezteti a Közalapítvány céljait és működését. Vállalkozási tevékenysége során a 6.1. és a 6.2. pontokban meghatározott vagyont nem használhatja fel. A Közalapítvány olyan vállalkozást folytathat, amely a közalapítványi célok megvalósítását szolgálja. Gazdálkodása során elért eredményét nem osztja fel, azt az alapító okiratban meghatározott tevékenységre fordítja. A Közalapítvány vállalkozási tevékenységére is a Ptk. 74/A. § (1) bekezdése az irányadó. A Közalapítvány befektetési tevékenységet a Kuratórium által elfogadott befektetési szabályzatban foglalt feltételekkel folytathat.

Source: https://magyarkozlony.hu/hivatalos-lapok/695b8f4382e668d0ca6be934facbad5339add55b/dokumentumok/cbaa6326cd7a4a2141d8847c2de3f8ee31d9e085/letoltes